open-index/open-wikipedia-markdown huggingface dataset:
Karoi

**Karoi** is 'n dorp in die Lomagundi-gebied van die provinsie Masjonaland-Wes in die noordweste van Zimbabwe, 87&nbsp;km noordwes van Chinhoyi, die hoofstad van die provinsie.

Die dorp se beraamde bevolking in 2009 was 24 921, vergeleke met 5&nbsp;380 volgens die 1969-sensus, waarvan 4&nbsp;920 swart en 449 wit was.

Die gebied is tussen 1945 en 1950 ontwikkel ingevolge die destydse koloniale regering se skema vir vestiging op staatsgrond deur veterane van die Tweede Wêreldoorlog. Mettertyd het dit een van die land se mees vooruitstrewende tabakgebiede geword, maar sedert 1965 het diversifisering daartoe gelei dat nuwe gewasse ingevoer is, waaronder mielies, sojabone en sade. Beesboerdery het ook snel ontwikkel.

Die naam beteken volgens oorlewering "heksie" en is een van die min name wat nie ná die land se onafhanklikwording in 1980 verander is nie, omdat dit reeds inheems was. Blykbaar is hekse in die gelyknamige rivier onderdompel as deel van beproewing deur ontbering.

## Bronne 
* Akers, Mary (red.), *Encyclopaedia Rhodesia*, The College Press Pvt. Ltd., Salisbury, 1973.
* Jongste bevolkingsyfer volgens World-Gazetteer
Kasama

**Kasama** is die hoofstad van Zambië se Noordelike Provinsie en is geleë op die sentraal-suidelike Afrika-hoogland, sowat 1&nbsp;400 m bo seespieël.

Die stad het tydens die jare sewentig en tagtig vinnig uitgebrei weens bouwerk aan die Tanzara-spoorlyn en die teer van die Great North Road van Mpika deur Kasama tot by Mpala. Die dorp lê aan 'n padnetwerk wat ook strek tot by die Luapula-provinsie in die weste, Mporokosa in die noordweste, Isoka in die ooste en Kayambi in die noordooste. Gevolglik is Kasama 'n belangrike handelsentrum met banke, markte, dienste en 'n lughawe.

## Bemba-hartland 
Kasama is in die hartland van die Bemba-stam geleë. Hulle opperhoof, hoofman Chitimukulu, se setel is 9&nbsp;km van die Malole-sendingstasie sowat 50&nbsp;km van die middedorp van Kasama geleë. Van 1898 tot 1899 het 'n krisis ontstaan oor die opvolger van die stam se hoofman ontstaan, wat daartoe gelei het dat biskop Joseph (Moto Moto) Dupont die reg by die Bemba-hoofmanne verkry het om die gebied onder die beheer van die Britse koloniale administrateur van noordoostelike Rhodesië, Robert Codrington, te plaas. Cordrington het 'n boma op Kasama opgerig en die dorp se sentrale ligging en die nabyheid aan die hof van die Bemba-opperhoof het daartoe gelei dat dit uiteindelik die grootste en belangrikste dorp in die noordoostelike lob van die latere Noord-Rhodesië en uiteindelik Zambië geword het.

## Eerste Wêreldoorlog 
Aan die einde van die Eerste Wêreldoorlog, toe die dorp uit 'n paar regeringskantore en 'n tiental winkels bestaan het, is die klein Britse bevolking inderhaas ontruim toe hulle te hore gekom het van 'n voorgenome verrassingsaanval deur die Duits-Oos-Afrikaleër onder aanvoering van generaal Paul von Lettow-Vorbeck. Die Duitsers was onbewus van die einde van die oorlog die vorige dag in Europa en het die verlate dorp op 12 November 1918 beset. Van hier het hulle suidwes beweeg en twee dae later tot 'n skietstilstand ingewillig toe hulle hoor die Duitsers het oorgegee in Europa.

## Bevolking 
Die dorp se bevolking het van 1990, toe dit 47&nbsp;653 was, meer as verdubbel tot 2009 se beraamde 107&nbsp;405. Anders as in Lusaka, Livingstone, Kabwe en die dorpe en stede van die Koperstreek, het Kasama nog nooit 'n noemenswaardige wit bevolking gehad nie. Trouens, selfs in die laat jare vyftig, toe die land se wit bevolking sy hoogtepunt van byna 80&nbsp;000 bereik het, het hier net 350 wittes gewoon. 	

## Besienswaardighede 
Die omliggende omgewing staan bekend om sy Steentydrotskuns. Die Chishimba-watervalle is ook in die omgewing.

## Bronne 
*Gordon-Brown, A., *The Year Book and Guide to Southern Africa*, Howard Timmins, Cape Town, 1965.
*Onlangse bevolkingsyfer van World-Gazetteer.com
Vlag van Burundi

Die **nasionale vlag van Burundi** is op 28 Maart 1967 amptelik in gebruik geneem. Die vlag vertoon ’n Sint Andrieskruis wat die vlag verdeel in vier driehoeke met bo en onder in rooi en links en regs (vlagpaalkant en wapperkant) in groen; in die middel van die vlag is ’n wit skyf met drie sespuntige rooi sterre met groen fraaiings.

## Simboliek 
Die groen simboliseer hoop, die wit simboliseer reinheid en die rooi simboliseer die bloed wat gevloei het in die stryd om onafhanklikheid. Die drie sterre in die skyf stel die drie vernaamste etniese groepe van Burundi voor: die Hutu, die Twa en die Tutsi. Die drie sterre staan ook vir die drie elemente in die nasionale leuse: eenheid, werk en vooruitgang.

## Ontwerp 
Tot 27 September 1982 was die verhouding van die vlag 2:3 deur amptelike regulasies.

## Ander vlae 

Lêer:Flag of Burundi (1962–1966).svg|  Vlag vanaf 1 Julie 1962 tot 28 November 1966
Lêer:Flag of Burundi (1966).svg|  Vlag op 28 November en 29 November 1966 gebruik
Lêer:Flag of Burundi (1966–1967).svg|  Vlag vanaf 29 November 1966 tot 28 Maart 1967
Lêer:Flag of Burundi (1967–1982).svg|  Vlag vanaf 28 Maart 1967 tot 27 September 1982 (verhouding 2:3)

## Sien ook 
* Wapen van Burundi

## Verwysings 
## Eksterne skakels 
*  Burundi by *Flags of the World*
*
Van Wyksvlei

[duimnael|links|260px|Die NG gemeente Vanwyksvlei is in 1917 van 'n gedeelte van die [NG gemeente Carnarvon afgestig.]]
duimnael|links|260px|Die hotel op Vanwyksvlei.

**Van Wyksvlei** (of '''Van Wyk's Vlei''') is 'n dorp, deel van die Kareeberg Plaaslike Munisipaliteit, wat ook uit Vosburg en Carnarvon bestaan. Volgens die 2011-sensus het die dorp 'n bevolking van 1&nbsp;721, waarvan 92.5% Kleurlinge en 4.0% Blankes is. Die R357-streeksroete verbind die dorp met sy buurdorpe. 

## Geskiedenis 
Die dorp is in 1882 aanvanklik as Van Wyk's Vley Estate gevestig en na 'n plaaslike boer vernoem. Munisipale status is in 1975 toegeken.

## Omgewing 
Die dorp lê op die suidelike rand van die Boesmanland en word omring deur soutpanne. Die Vanwyksvleidam is in 1883 voltooi en is die eerste dam wat deur die Staat gebou is. Daar is Boesmanrotskuns by Springbokoog, 30&nbsp;km noordwes van die dorp.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus 1995 

## Verwysings
Suid-Afrikaanse algemene verkiesing van 1958

[duimnael|links|upright|Adv. [J.G. Strijdom]]
Die **Suid-Afrikaanse parlementsverkiesing van 1958** het op 16 April 1958 plaasgevind. Die Nasionale Party van Eerste Minister J.G. Strijdom het hul aantal setels van 94 tot 103 uitgebrei. Die amptelike opposisieparty, die Verenigde Party van De Villiers Graaff het vir die derde agtereenvolgende verkiesing setels verloor. Die Arbeidersparty verdwyn uit die Volksraad.

## Uitslag 
[duimnael|links|Setels in die [Volksraad van Suid-Afrika na die 1958-verkiesing

]]

## Nasleep 
Op 13 Augustus het liberaalgesinde lede van die Verenigde Party geskeur en die Progressiewe Party gevorm.
Suid-Afrikaanse algemene verkiesing van 1953

[duimnael|links|Dr. [D.F. Malan en adv. Hans Strijdom in gesprek tydens die verkiesingsveldtog van 1953]]
Die **Suid-Afrikaanse parlementsverkiesing van 1953** het op 15 April 1953 plaasgevind. Die uitslag was 'n absolute meerderheid vir die regerende Nasionale Party van Eerste Minister D.F. Malan, terwyl die grootste opposisieparty, die Verenigde Party van J.G.N. Strauss sewe setels verloor het. 

In die aanloop tot die verkiesing het die Verenigde Party en die klein sosiaal-demokratiese Arbeidersparty ooreengekom om nie kandidate in dieselfde kiesafdelings te nomineer nie. Die oorwinning van die Nasionale Party verseker dat Malan vir 'n tweede termyn eerste minister word en ook sy apartheidswetgewing kon versterk.

## Uitslag 
[duimnael|links|Setels in die [Volksraad van Suid-Afrika na die 1953-verkiesing

]]

## Verwysings
Great North Road

duimnael|300px|Die Great North Road
Die **Great North Road** is 'n hoofpad in Zambië wat van die grenspos met Zimbabwe oor die Zambezirivier in die suide strek tot in die noordooste waar dit aansluit by die padnetwerk van Malawi en Tanzanië. Uit 'n geskiedkundige oogpunt is dit die pad van die Kaap na Kaïro wat Cecil John Rhodes in die vooruitsig gestel het. In dié opsig kan die gedeelte van die grenspos by Chirundu tot by Lusaka ook as deel van die **Great North Road** beskou word, met die gedeelte van Mbala tot by Mupulungu as aansluitingspad na die stoombootdiens op die Tanganjika-meer, wat tot in die jare vyftig gewild onder reisigers was.

Die pad strek byna 1&nbsp;200 km deur Zambië. Dit begin by die Otto Beit-brug, wat die Beit Trust aan inwoners van Noord- en Suid-Rhodesië geskenk het en wat ter ere van Alfred Beit se jonger broer, sir Otto Beit, vernoem is. Van hier by die dorp Chirundu aan die grens met Zimbabwe, loop die ou pad noordwaarts tot by die hoofstad, Lusaka, en verder deur Kabwe (voorheen bekend as Broken Hill), Kapiri Mposhi en Serenje tot by Kasama en verder tot by Mbala (voorheen bekend as Abercorn). By Tunduma (195 km van Mbala af) sluit die pad aan by die padnetwerk van Malawi en Tanzanië, wat dan verderaan skakel met Uganda, Kenia en tot teenaan die Nyl strek.

Toe die Mpika-Tanzanië-hoofpad (die Tanzam-hoofpad) in die jare sestig oor Tunduma opgeknap is en 'n goeie toegangsroete tot by Dar-es-Salaam gebied het, het dié deel as die Great North Road begin bekend staan, pleks van die Mpika-Mbala-deel oor Kasama, wat as 't ware die ou Great North Road geword het. Die ou pad het by Mpika noordwes geswaai en oor Kasama tot by Mbala en Mpulungu geloop, waar 'n stoombootdiens vroeër gewild was.  

In Lusaka se middestad staan die pad as Cairo Road bekend en is dit die sake- en handelsmiddelpunt en bedrywigste deurpad, hoewel swaarvoertuie deesdae die middestad vryspring deur van Lumumba Road gebruik te maak.

## Lees ook
* Lobito-korridor

## Bron 
*Gordon-Brown, A., *The Year Book and Guide to Southern Africa*, Howard Timmins, Cape Town, 1965.

## Eksterne skakels 
*Kaart van die Great North Road
Zambia Post

Die ***Zambia Post*** is Zambië se grootste dagblad en die enigste van die drie dagblaaie wat onafhanklik van die regering is. Die koerant se Sondag-uitgawe staan as die *Sunday Post* bekend.

Die koerant is in 1991 in die hoofstad, Lusaka, opgerig tydens die oorgang van eenpartyregering deur die United National Independence Party na veelparty-demokrasie. Sy verpreiding het kort voor lank na die meeste dele van die land uitgebrei en in 1996 het dit daagliks van Maandag tot Vrydag begin verskyn. Toe reeds was dit die mees uitgesproke onafhanklike koerant in die land, soortgelyk aan die daaglikse *Namibian* in Namibië en die *Mail & Guardian* in Suid-Afrika, hoewel eersgenoemde se poging in 1990 om van weekblad na dagblad oor te skakel klaaglik misluk het. Die *Zambia Post* verskyn sedert 2000 elke dag van die week, danksy sy Sondag-uitgawe.

Die koerant roem hom daarop dat hy namens die Zambiese volk praat. Talle Zambiërs verwoord menings in die koerant wat hulle nie in die staatsbeheerde media kan lug nie.

Juis daarom het die koerant al meermale met die regering gebots. In 2001 is die redakteur, Fred M'membe in hegtenis geneem omdat hy na die destydse president, Frederick Chiluba as 'n dief verwys het. Daar word ook algemeen geglo die koerant het 'n reuse-bydrae daartoe gelewer dat Chiluba se poging om die Grondwet te verander sodat hy vir 'n derde termyn kon dien, misluk het. Chiluba se opvolger, Levy Patrick Mwanawasa, het die saak teen M'membe in 2002 laat vaar.

Zambië het nie 'n buro wat sirkulasiesyfers waarmerk nie. Navorsing deur die BBC dui egter op 'n omset van die koerant van ongeveer 30&nbsp;000 eksemplare.

## Verwysings 
## Eksterne skakel 
* Zambia Post
Zambia Daily Mail

Die ***Zambia Daily Mail*** is 'n dagblad wat in Lusaka, Zambië se hoofstad, uitgegee word.

Die koerant het sy ontstaan in die jare vyftig as die weeklikse *African Mail* gehad, maar in die jare sestig word dit die *Central African Mail*, toe dit tydens die laaste jare van die Sentraal-Afrikaanse Federasie die belange van Noord-Rhodesië en Njassaland se inheemse bevolking verwoord het. Destyds was dit in die private besit van dr. Alexander Scott.

Ná Zambië se onafhanklikwording in 1964 het die regering die koerant uitgekoop omdat dit beskou is as 'n mondstuk vir die belange van die inheemse bevolking en die regering sy eie spreekbuis wou hê om sy boodskap aan die inwoners oor te dra. Destyds was dit nog 'n weeklikse poniekoerant. 

In 1969 het die koerant oorgeskakel na 'n breëbladformaat en in 1970 het dit 'n dagblad geword. Dit was destyds 'n filiaal van die Zambia Publishing Company, wat Zambia Printing Company (ZPC) ingesluit het, maar sedertdien ontbind is.

In 1989 het die koerant deel geword van die mediakonglomeraat National Media Corporation, wat die beherende maatskappy was van die ZPC, Printpak (wat die *Times of Zambia* en *Sunday Times* in Ndola druk), Times Newspapers (wat laasgenoemde twee koerante uitgee) en Newspaper Distributors Limited. Die MMD-regering het dié beherende maatskappy egter in 1993 ontbind. 

Ongeag die veranderinge sê die koerant op sy webwerf hy dien steeds die land en sy inwoners, ingevolge sy leuse: "Serve the Nation Without Fear or Favour". Die omset het egter mettertyd teruggesak tot tussen 10&nbsp;000 en 15&nbsp;000 vanweë die koerant se gebrek aan onafhanklikheid.

Sedertdien het die koerant twee susterpublikasies gekry, die *Sunday Mail* en die *Financial Mail*.

Die koerant het sy werksaamhede in 1994 gerekenariseer en ook 'n webtuiste (sien Eksterne skakel) op die been gebring. Hoewel die koerant in kleur druk, erken hulle self dat die drukwerk van swak gehalte is, weens 'n gebrek aan moderne kleurskeidingstoerusting. 

## Eksterne skakels 
*Die koerant se webtuiste
Times of Zambia

Die ***Times of Zambia*** is 'n staatsbeheerde dagblad wat in Ndola, hoofstad van Zambië se Koperstreek-provinsie en die land se derde grootste stad, uitgegee word.

Die Britse mynmaatskappy het die koerant en sy susterpublikasie, die *Sunday Times*, tot 3 Augustus 1983 besit toe die destydse regerende party, die United National Independence Party, die koerant se beheer oorgeneem het. 

Toe die Movement for Multiparty Democracy in November 1991 die bewind oorneem, het die party hom tot die hof gewend omdat hy beweer het UNIP het die koerante onregmatig verkry. Die hof het in die MMD se guns beslis en gelas die koerante moet aan die staat oorgedra word, sodat albei koerante nou deur die staat, pleks van die regerende of enige ander politieke party, beheer word.

## Eksterne skakel 
*Die koerant se webtuiste
Jode in Zambië

Zambië, 'n republiek in suidelike Midde-Afrika, het vroeër meer as duisend Joodse inwoners gehad en die gemeenskap het waarskynlik sy hoogtepunt bereik toe daar in die dekade na 1950 sowat 1&nbsp;200 Jode in die destydse Noord-Rhodesië gewoon het, maar die getal het met die jare afgeneem tot 'n geraamde 35 in 2014.

## Vroegste immigrante 
Die eerste Jode (meesal uit Litaue) het die land binnegekom op soek na welvaart. Die vroegste intrekkers het hulle op Livingstone en Broken Hill (tans Kabwe) kom vestig. Die eerste Joodse gemeente is in 1905 op Livingstone gestig, dieselfde jaar wat die dorp sy beslag gekry het. Die gemeente met sy 38 lidmate het sy eerste huwelik in 1910 bevestig. Teen 1921 het daar 110 Jode in die land gewoon: 48 op Livingstone, 11 op Broken Hill en 25 in Lusaka. Heelwat Joodse vlugtelinge het ná die Holocaust in die land aangekom. 

## Sedert die Tweede Wêreldoorlog 
Die bevolking het 'n hoogtepunt van sowat 1&nbsp;200 omstreeks 1955 bereik. Tydens die dekade ná 1960 het 'n groot gedeelte van die Joodse bevolking geëmigreer sodat die gemeenskap in 1968 tot 600 afgeneem het. Voor die land se onafhanklikwording het Jode aktief aan plaaslike regering deelgeneem, met Jode wat as burgemeester van Livingstone, Broken Hill (Kabwe), Kitwe en Luanshya gedien het.

## Bekende Joodse Zambiërs 
Tydens die jare vyftig en sestig was sir Roy Welensky, 'n Jood, die mees vooraanstaande politieke leier in Noord-Rhodesië en die tweede en laaste eerste minister van die Sentraal-Afrikaanse Federasie. Van 1959 tot 1962 was M.G. Rabb, ook Joods, lid van die wetgewende vergadering. S.W. Magnus was parlementslid van 1962 tot 1968, toe hy regter van die hooggeregshof geword het. 

## Organisasie 
Die Council for Zambia Jewry is in 1978 in Lusaka gestig om toesig oor die bedrywighede van die Joodse gemeenskap te hou. Die enigste oorblywende sinagoge is in Lusaka, nadat dié in Ndola enkele jare gelede weens 'n tekort aan lidmate moes sluit. Die land het nie meer 'n eie rabbi nie.

## Verwysings
Suid-Afrikaanse algemene verkiesing van 1943

[duimnael|links|upright|Genl. [Jan Smuts se Verenigde Party het die verkiesing oortuigend gewen ondanks die skeuring op 4 September 1939 toe genl. J.B.M. Hertzog en sy volgelinge die party verlaat het oor die vraagstuk van neutraliteit in die Tweede Wêreldoorlog. Hulle het die Afrikanerparty gestig wat nie tydens die verkiesing 'n setel kon verower nie.]]
Die **Suid-Afrikaanse parlementsverkiesing van 1943** het op 7 Julie 1943 plaasgevind. Die Verenigde Party van Eerste Minister Jan Smuts het setels verloor vanaf 1938, maar het 'n absolute meerderheid behou. Die Herenigde Nasionale Party van D. F. Malan, het 43 setels gewen, onder 'n beleid van apartheid en Suid-Afrika se terugtrekking uit die Tweede Wêreldoorlog. Die Afrikanerparty, wat van die HNP geskeur het, het geen setels gewen nie.

## Uitslag 
[duimnael|links|Setels in die [Volksraad van Suid-Afrika na die 1943-verkiesing

]]
Surrey

**Surrey** (uitgespreek /ˈsʌri/) is 'n graafskap in die suidooste van Engeland, in die Verenigde Koninkryk. Die graafskap het 'n geskatte bevolking van 1&nbsp;185&nbsp;300 in 2017 gehad. Surrey lê in die middel van historiese Engeland en grens aan belangrik en antieke graafskappe soos Kent, Wes-Sussex, Oos-Sussex, Hampshire, Berkshire en Londen. Surrey is self een van die historiese graafskappe en word in geskrewe verwysings aangehaal sedert 836. Alhoewel die *Surrey County Council* in Kingston upon Thames sit, is die stad self deel van Londen sedert 1965, en dus die graafskapshoofstad (Engels: *county town*) van Surrey is Guildford.

## Geografie 
Met 'n oppervlakte van sowat 1&nbsp;663&nbsp;km² (642&nbsp;myl²) is Surrey een van die kleiner graafskappe van Engeland en uit van 48 graafskappe is hy die 14de kleinste, maar volgens bevolking is dit een van die grootse graafskappe. Surrey het die hoogste bevolkingsdigtheid van alle plattelandse graafskappe (*two-tier authorities*).

## Geskiedenis 
### Oudheid 
Voor die Romeinse tyd was die hedendaagse Surrey waarskynlik beset deur die Atrebatesstam.

### Surrey onder die Romeine 
Tydens die Romeinse inval in Brittanje was die Atrebatesstam geallieerd met die indringers.

### 19de eeu 
Met die stigting van die London County Council in 1889 het Surrey die gebiede wat deesdae as Lambeth en Wandsworth bekend staan, verloor.

### 20ste eeu 
Met die stigting van die Greater London Council in 1965 het Surrey die gebiede wat deesdae as Croydon, Kingston-upon-Thames, Merton, Richmond-upon-Thames en Sutton bekend is verloor.

## Ekonomie 
Surrey is 'n gegoede graafskap, met 'n groot diensekonomie, soortgelyk aan Londen. Die graafskap het die hoogste BBP per kapita en hoogste lewenskoste van al die graafskappe van die Verenigde Koninkryk. Verder het Surrey ook die hoogste verhouding van miljoenêrs en een van die hoogste in Europa. Surrey se ligging het gehelp om dit ryk te maak, danksy Londen se nabyheid. Surrey se posisie in die groeiende suidooste van Engeland het ook daartoe bygedra. Die graafskap het ook die hoogste konsentrasie van Waitrosesupermarke in die VK, nog 'n teken van sy rykdom.

## Demografie 
### Bevolking 
Surrey is een van die mees multi-etniese graafskappe van die land, maar omtrent 95 persent van die graafskap is steeds wit mense en die res Suid-Asiate of swart mense.

## Belangrike stede en dorpe 
* Guildford, *county town* en grootste stad van Surrey.
* Woking, tweede grootste dorp.
* Ewell, derde grootste dorp.
* Farnham, een van die oudste stede in Surrey met sy eie kasteel en biskooppaleis.

## Verwysings 
## Eksterne skakels 
*  Amptelike webwerf
Opera (webblaaier)

**Opera** is 'n webblaaier en internet-suite wat ontwikkel is deur die Noorse maatskappy Opera Software. Die webblaaier bedien algemene Internet-verwante take soos die vertoon van webtuistes, stuur en ontvang van e-pos-boodskappe, die bestuur van kontakte, klets op IRC kliënte, die aflaai van lêers via die BitTorrent protokol en die lees van *RSS web feeds*. Opera is gratis vir persoonlike rekenaars en selfone.

Opera se veiligheidskenmerke sluit in ingeboude *phishing* en *malware* beskerming, sterk enkripsie om na veilige webwerwe toe te blaai en die vermoë om maklik private data soos HTTP-koekies te verwyder. Opera loop op 'n verskeidenheid van persoonlikerekenaar-bedryfstelsels insluitend Microsoft Windows, OS X, Linux, FreeBSD en OpenSolaris. Evaluasies van Opera is grotendeels positief en Opera het baie belangrike kenmerke van ander moderne webblaaiers bewerkstellig. Ten spyte van hierdie faktore, het Opera net 'n klein fraksie van die wêreldwye persoonlike rekenaar webblaaier mark. Dit het egter 'n groter markaandeel op die mobiele toestelle (soos selfone, *smart phones*, en persoonlike digitale assistente) mark. Weergawes van Opera is beskikbaar vir gebruik op die Symbian, Windows Mobile en Google Android-mobielebedryfstelsels, sowel as Java ME-aangeskakelde toestelle. Ongeveer 40 miljoen selfone word vervaardig met Opera reeds geïnstalleer. Opera is die enigste kommersiële webblaaier wat beskikbaar is vir die Nintendo DS en Wii speletjie stelsels. Die Amerikaanse maatskappy Adobe Systems het ook gelisensieerde Opera-tegnologie gebruik in die Adobe Creative Suite sagteware.

## Verwysings 
## Eksterne skakels 
*  Amptelike webwerf
Londense Sendinggenootskap

[regs|duimnael|250px|Omstreeks 1900 het die Londense Sendinggenootskap 'n reeks projektorbeelde soos hierdie vervaardig wat die sendingpogings van [David Livingstone uitbeeld.]]

Die **Londense Sendinggenootskap** is in 1795 in Londen as reuse- vrywillige vereniging gestig deur leiers van die Onafhanklike Kerke, wat met die Anglikaanse Kerk en Presbiteriaanse Kerk saamgespan het om die evangelie aan die heidene te bring.

Die genootskap het denominasionalisme verwerp omdat die leiers geglo het bekeerlinge kan self kies watter kerkverband vir hulle die meeste ooreenkom met die Woord van die Here. In 1818 aanvaar die genootskap die naam *London Missionary Society* (LSM).

Baie van die eerste sendelinge was afkomstig uit Skotland of Europa en was lekepredikers. Hulle moes na regte onder 'n predikant werk, maar dié situasie het verander weens die opkoms van die mediese sendingaksies. Sedert die begin van die 19de eeu het die LSM sy optrede op die Stille Oseaan en Suider-Afrika toegespits.

In 1966 smelt die LSM saam met die Commonwealth Missionary Society en vorm die Congregational Council for World Mission (CCMW), wat dui op die noue verband wat nog altyd tussen die LSM en die Kongregasionalistiese Kerk bestaan het. In 1977 ontstaan die Council for World Mission toe die Presbyterian Board of Missions by die CCMW inskakel.

## Verwysings 
## Bronne 
* Gaum, Frits (hoofred.). 2008. *Christelike Kernensiklopedie*. Wellington: Lux Verbi.BM.
Vivo

**Vivo** is 'n klein dorpie in die noorde van die Limpopoprovinsie, Suid-Afrika. Nabygeleë dorpe sluit in Alldays en Louis Trichardt. Vivo lê waar die R522 en R521-streeksroetes bymekaar aansluit; in 'n gaping tussen die Soutpansberg en die Blouberg na die weste. Die naam is waarskynlik 'n vervorming van die Sothowoord *phofo*, (koue wind) wat waarskynlik verwys na die wind wat die hele jaar deur die gaping in die berge waai. Sout word daar naby in 'n pan ontgin.

## Sien ook 
* Lys van dorpe in Suid-Afrika
Gravelotte

**Gravelotte** is 'n klein dorp in die ooste van die Limpopoprovinsie, Suid-Afrika, en lê omtrent halfpad tussen Tzaneen en Phalaborwa.

## Geskiedenis 
Die geskiedenis van die dorp kan teruggevoer word na die Slag van Gravelotte tydens die Frans-Pruisiese oorlog van (1870–1871). Dragonder Fritz Reuter het 'n gelofte afgelê dat indien hy die geveg sou oorleef hy 'n sendeling sal word. Hy oorleef die slag en emigreer na die Transvaal waar hy die sendingstasie Medingen ongeveer 10&nbsp;km noord van Duiwelskloof stig. Later het hy 'n plaas in die omgewing gekoop en dit Gravelotte genoem, na aanleiding van die geveg.

## Distrik 
Daar is heelwat mynbouaktiwiteite in die omgewing en distrik. Suid-Afrika se enigste smaragmyn is by Gravelotte geleë terwyl die Consolidated Murchinson Mine, wat antimoon produseer, daar naby is. Daar word ook mika, veldspaat, silika en sinnaber in die distrik gemyn.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995.
Peter Mokaba-stadion

Die **Peter Mokaba-stadion** is 'n stadion in Polokwane (voorheen Pietersburg), Suid-Afrika, wat gebruik was vir die FIFA Sokker-Wêreldbekertoernooi in 2010. Die stadion het sitplek vir 41&nbsp;733 touskouers. Dit is vernoem na Peter Mokaba, 'n voormalige leier van die ANC-jeugliga. Dit is vyf kilometer van die sakekern geleë en net oos van die vorige Pietersburg-stadion.

duimnael|links|'n Sokkerwedstryd tussen Frankryk en Meksiko, 2010 FIFA Wêreldbeker
Die stadion is een van vyf nuwe stadions wat vir die FIFA Sokker-Wêreldbekertoernooi in 2010 gebou is. Die aanvanklike plan om die bestaande stadion op te gradeer is laat vaar ten gunste van die bou van die Peter Mokaba-stadion. Die koste is destyds beraam op ZAR1&nbsp;100&nbsp;000&nbsp;000 (VS$154&nbsp;000&nbsp;000).

## Wedstryde 
### FIFA Sokker-Wêreldbekertoernooi in 2010 
## Sien ook 
* Lys van stadions in Suid-Afrika

## Verwysings 
## Eksterne skakels
Kalulushi

**Kalulushi** is 'n dorp in Zambië se Koperstreek-provinsie. Sy bevolking het sedert die 1990-sensus byna drievoudig toegeneem tot 'n geskatte 95&nbsp;000 in 2009.

Die dorp het sy beslag in 1953 gekry as maatskappydorp vir werkers van die nabygeleë koper-en-kobalt-myn Chibuluma. In 1958 kry dit dorpstatus. Dit is 14&nbsp;km wes van Kitwe geleë, wat ook die naaste spoorwegstasie is, en 1&nbsp;260 m bo seespieël. Die meeste inwoners is werksaam by die ZCCM (Zambia Consolidated Copper Mines). Die Chati-woudreservaat wes van die dorp bestuur groot plantasies bloekombome, tropiese dennebome en ander uitheemse bome wat hout aan die mynbou lewer.
Chipata

duimnael|regs|'n Saterdagmark in Chipata.

**Chipata**, voorheen bekend as *Fort Jameson*, is die hoofstad van Zambië se Oostelike Provinsie. Dit is naby die grens met Malawi en minder as 100&nbsp;km noord van die grens met Mosambiek geleë. Dit lê op die Great Eastern Road, 130&nbsp;km van Malawi se hoofstad, Lilongwe, en 569&nbsp;km oosnoordoos van Zambië se hoofstad, Lusaka.

Volgens die 2009-skatting was Chipata se inwonertal 109&nbsp;531, twee keer meer as volgens die sensus van 1990 (52&nbsp;213). Die gemiddelde jaarlikse bevolkingstoename word op 4,15% geraam. In 1974 was die geskatte bevolking 19&nbsp;000, terwyl die blanke inwonertal kort voor onafhanklikwording in 1964 450 was. Destyds was hier selfs 'n gemeente van die Nederduitse Gereformeerde Kerk, danksy 'n klein Afrikaanse gemeenskap. Die kerk het die vroeë jare sewentig doodgeloop. De eerste Afrikaanse kerkdiens in meer as 15 jaar is op 14 April 2009 hier in Kobus en Marion Breytenbach se huis gehou. Die lidmate kom sedertdien ongereeld vir 'n erediens bymekaar.

Die dorp was tot 1910, toe dit as Fort Jameson bekend gestaan het, die hoofkwartier van die administrasie van Noordoos-Rhodesië en van die North Charterland Company. Die dorp, danksy sy ligging op die landsgrens, destyds 'n belangrike handelsentrum. Vandag is dit 'n bedrywige dorp met kleurryke markte waar inwoners en besoekers enigiets van vrugte, groente tot klere en kunsvlyt kan koop. Dit is sedert 15 April 1968 die setel van een van Zambië se agt Rooms-Katolieke bisdomme, wat in 2006 uit 315&nbsp;130 lidmate bestaan het, oftewel amper 23% van die totale bevolking binne die grense van die bisdom.

Chitapa het 'n groot Indiese bevolking wat talle versierde moskees op die dorp opgerig het. Dit is die poort na Malawi en talle Zambiërs reis gereeld hier oor die grens om inkopies in Lilongwe te gaan doen, slegs 'n anderhalf uur se ry van hier, en na die Luangwa-vallei met sy wildlewe. Chitapa se District Council Motel is onopgesmuk maar skoon en die plaaslike natuurbewaringsvereniging bestuur 'n kampeerterrein hier. Die enigste hotel is die Crystal Springs Hotel. Die Suid-Afrikaanse kruideniersgroep Shoprite het 'n winkel op die dorp.

Die dorp is die eindpunt van Zambië se Great East Road en geleë op 'n belangrike roete vir vragmotorbestuurders wat goedere na en van Malawi vervoer. Buiten die goeie padverbinding, het Chipata ook 'n lughawe, vanwaar Zambian Airways na Lusaka vlieg, en beskik oor sy eie gholfbaan.

## Verwysings 
## Bron 
* Dooley, Brendan & Plewman, Nicholas, ''African Advernturer's Guide To Zambia'', Struik Publishers (Pty) Ltd, Cape Town, 2000.
Jimmy Dludlu

**Jimmy Dludlu** (gebore 17 November 1966) is 'n bekende Suid-Afrikaanse jazzmusikant. Dludlu se styl sluit wyd strekkende invloede in en kombineer beide tradisionele en moderne elemente van jazz wat deur Wes Montgomery, George Benson en Pat Metheny tot Suid-Afrikaanse helde soos Miriam Makeba, Letta Mbulu, Hugh Masekela, Themba Mokwena en Allen Kwela, onder andere, geïnspireer is. Dludlu is veral lief vir die klanke van wes- en sentraal-Afrika, asook van Latyns-Amerika, maar meld dat jazz steeds sy gunsteling is. Sy vele oorspronklike komposisies val in die tradisie wat losweg as afro-jazz geklassifiseer kan word.

Jimmy Dludlu se debuutalbum, *Echoes from the Past* (PolyGram, 1997) is in September 1997 uitgereik en is wyd positief ontvang. Die album het Jimmy twee FNB SAMA-toekennings vir "Best Newcomer" en "Best Contemporary Jazz Album" in 1998 besorg en verkoopsyfers in Januarie 1999 het verkope van meer as 250&nbsp;000 plate aangedui. Die album is sedertdien deur die Verve-plateëtiket in nege lande uitgereik, insluitende die Verenigde State, Italië, Switserland, Swede en Hongarye.

## Diskografie 
### Albums 
* *Echoes from the Past* (1997)
* *Essence of Rhythm* (2000)
* *Afrocentric* (11 Maart 2002)
* *Corners of my Soul* (2005)
* *Portrait* (17 September 2007)
* *Sound And Vision* (29 Augustus 2008)
* *In The Groove* (2 March 2016)

### Enkelspelers 
* *Winds of Change*

## Verwysings 
## Eksterne skakels 
* Music.org.za-profiel 
* Last.fm-profiel 
* MusicBrainz-profiel 
* Foto's van Jazzfestival Lugano 2004
Winston Mankunku Ngozi

**Winston Monwabisi Mankunku Ngozi** (* 1943, † 13 Oktober 2009) was 'n bekende Suid-Afrikaanse tenoorsaxofoonspeler.

## Vroeë lewe 
Ngozi is in 1943 in Retreat in die Wes-Kaap in 'n musikale familie gebore. Op die ouderdom van sewe het hy klavier begin speel, en later het hy ook klarinet en trompet leer speel. Hy het in sy middeltienerjare geleer om die alt- en tenoorsaksofone te speel. Hy het John Coltrane, plaaslike saksofonis Cups & Saucers, pianis Merton Barrow en baskitaarspeler Midge Pike as groot invloede tydens hierdie tydperk in sy lewe gemeld.

Ngozi het in 1968 ''Yakhal' Inkomo'' saam met Early Mabuza, Agrippa Magwaza, Lionel Pillay en Abdullah Ibrahim opgeneem, waarvoor hy die Castle Lager-prys "Jazz Musician of the Year" vir 1968 gewen het.

## Dood 
Ngozi het ná 'n lang stryd met siekte op 13 Oktober 2009 gesterf.

## Diskografie 
### Ateljeealbums 
* ''Yakhal' Inkomo* (1968)
* *Jika* (1987)
* *Dudula* (1996)
* *Molo Africa* (1998)
* *Abantwana be Afrika* (2003)

### Versamelalbums 
* *The Best Of'' (2008)

## Verwysings 
## Eksterne skakels 
* Music.org.za-profiel 
* Winston Ngozi Mankunku op Answers.com
Suid-Afrikaanse algemene verkiesing van 1910

Die **Suid-Afrikaanse parlementsverkiesing van 1910** het op 15 September 1910 plaasgevind, en was die eerste verkiesing in die Unie van Suid-Afrika. Stemregte was vir blankes, kleurlinge in die Kaapprovinsie en swart vernames in Natal en die Kaapprovinsie gereserveer. Die verkiesing word deur die Suid-Afrikaanse Party van Generaal Louis Botha gewen.

## Uitslag 
[duimnael|links|Setels in die [Volksraad van Suid-Afrika na die 1910-verkiesing

]]
Farryl Purkiss

**Farryl Purkiss** is 'n Suid-Afrikaanse musikant en model vanuit KwaZulu-Natal. Purkiss het al saam met beroemdes soos Donovan Frankenreiter en Jack Johnson gespeel. Sy debuutalbum, die *Chapter One* EP (2005) is deur Purkiss self gefinansier en is saam met Suid-Afrikaanse kitaarlegende Nibs van der Spuy opgeneem, waarna dit deur die plateëtiket Sheer Sound bemark en vrygestel is. Dit is ook vir 'n Suid-Afrikaanse Musiektoekenning (SAMA) in die kategorie "Best Adult Contemporary" vir 2006 genomineer.

## Diskografie 
* *Chapter One* EP (2005)
* *Farryl Purkiss*
* *Fruitbats & Crows* (2009)

## Eksterne skakels 
* Amptelike webwerf 
* 2 Feet Music-profiel 
*  
* MySpace-profiel 
* Last.fm-profiel 

### Musiekvideo's 
* "Better Days" op YouTube
* "A Million Grains of Sand" op YouTube
Suid-Afrikaanse algemene verkiesing van 1915

Die **Suid-Afrikaanse parlementsverkiesing van 1915** het op 20 Oktober 1915 plaasgevind.

Die uitslag sorg dat die pro-Britse Botha-regering van die SAP, gesteun deur die Unionisteparty aan die mag kon bly. Ondanks hul verset teen Suid-Afrikaanse deelname aan die Britse kant in die Eerste Wêreldoorlog wen die Nasionale Party van generaal J.B.M. Hertzog min ondersteuning.

## Uitslag 
[duimnael|links|Setels in die [Volksraad van Suid-Afrika na die 1915-verkiesing

]]
Danziger Goldwasser

duimnael|regs|upright=0.66|*Danziger Goldwasser* wat deur die fabriek „Der Lachs“ gedistilleer is

**Danziger Goldwasser** (Duits, letterlik "Goudwater uit Danzig") is 'n kruielikeur wat oorspronklik deur die likeurfabriek *Der Lachs zu Danzig* vervaardig is en bekend staan vir die stukkies bladgoud wat by die drank gevoeg word. Die fabriek *Der Lachs* is in 1598 deur die Nederlandse immigrant Ambrosius Vermollen gestig.

Terwyl *Danziger Goldwasser* nog steeds in die huidige Poolse stad Gdansk gekoop kan word, word dit sedert die einde van die Tweede Wêreldoorlog nie meer plaaslik gedistilleer nie. Die oorspronklike handelsmerk *Der Lachs* word tans deur die Duitse aandelemaatskappy *Hardenberg-Wilthen AG* in Nörten-Hardenberg vervaardig en versprei.

## Geskiedenis 
As gevolg van tegniese vooruitgang op die gebied van distillering het die vervaardiging van alkoholiese dranke, wat uit kruie en speserye berei is, in die 17de eeu sterk toegeneem. Soms is stukkies bladgoud of bladsilwer by hierdie soort dranke gevoeg - moontlik om die genesende effek te versterk wat aan hulle volgens die destyds moderne alchemistiese geneeskunde toegeskryf is, maar miskien ook as demonstrasie van rykdom.
Katharinakerk, Gdansk

duimnael|regs|Die Katharinakerk

Die Neo-Gotiese **Sint Katharinakerk** in Gdansk, Pole is vermoedelik oorspronklik in 1185 deur vors Sobieslaw I van Pommere gestig wat hier 'n houtkerk laat oprig het. Dit is tussen 1227 en 1239 deur 'n steengebou vervang en in die 14de en 15de eeu aansienlik vergroot. Die kerk, wat voor 1945 Evangelies-Luthers was en tans as Rooms-Katolieke kerk dien, is die oudste in Gdansk en word naas die Mariakerk as die stad se tweede beduidendste sakrale gebou beskou.

Die kerkgebou huisves enkele beduidende skilderye wat deur Anton Müller en Izaak van den Blocke uitgevoer is asook die graf van die sterrekundige Johannes Hevelius.

Die kerk is gedurende die Tweede Wêreldoorlog in 1945 volledig vernietig en later volgens die oorspronklike bouplanne herbou. Die rekonstruksie van die kerktoring, wat 'n klokkespel met 49 klokke huisves, is eers in die 1980's voltooi. Die kerk huisves tans 'n klokmuseum.

## Fotogalery 

File:Iglesia de Santa Catalina, Gdansk, Polonia, 2013-05-20, DD 04.jpg
File:Iglesia de Santa Catalina, Gdansk, Polonia, 2013-05-20, DD 06.jpg
File:Iglesia de Santa Catalina, Gdansk, Polonia, 2013-05-20, DD 08.jpg
File:Iglesia de Santa Catalina, Gdansk, Polonia, 2013-05-20, DD 09.jpg

## Eksterne skakels 
*  Amptelike webwerf van die kerkgemeente
United Church in Zambia

Die **United Church in Zambia** is die grootste kerkgenootskap in Zambië naas die Rooms-Katolieke Kerk. Die kerk maak aanspraak op sowat 3 miljoen lidmate en het meer as 1050 gemeentes.

## Ontstaan 
Die United Church in Zambia het ontstaan as die United Church of Central Africa in Rhodesia danksy baanbrekerswerk deur die Londense Sendinggenootskap, die sendingtak van die Church of Scotland, die Union Church of the Copperbelt en die Copperbelt Free Churches. Toe die ontginning van koper vroeg in die dekade na 1920 in die Koperstreek begin het, het Christene uit alle uithoeke van die destydse Noord-Rhodesië en ook uit die buiteland op die kopermyne gaan werk. Interkerklike aanbidding het in die blanke sowel as die swart woongebiede begin. In daardie stadium het die Londense Sendinggenootskap, die Church of Scotland en die Sendinggenootskap van die Metodistekerk reeds saamgewerk op onderwys- en welsynsgebied en daarom was die volgende logiese stap om die Union Church of the Copperbelt te stig. Kort hierna het die blanke gemeentes byeengekom en die Copperbelt Free Church Council gestig.

## Vereniging 
Teen 1945 is die weg gebaan vir die vereniging van die Londense Sendinggenootskap en die Church of Scotland Mission, wat saam die Church of Central Africa in Rhodesia gevorm het. Die twee genootskappe het amptelik in 1958 verenig. In 1965 het dié kerk met die Metodistekerk en die Church of Barotseland as die United Church in Zambia verenig. Dit is verreweg die grootste Protestantse kerkverband in Zambië en sy lidmate neem steeds vinnig toe.

## Verwysings
New Line Cinema

**New Line Cinema** is een van die tien grootste Hollywood-rolprentateljees. Die ateljee is in 1967 deur Robert K. Shaye opgerig en is tans onderdeel van Time Warner nadat Turner Broadcasting System en Time Warner saamgesmelt het. Turner het twee jaar daarvoor, in 1994, met Castle Rock en New Line Cinema saamgesmelt, waardeur Turner 'n sterk posisie in die mediawêreld kon verdedig. Turner, wat vernaamlik aktiwiteite in die televisiebedryf gehad het (waaronder Cartoon Network) het nou ook sterk rolprentaktiwiteite bygekry, aangesien sowel Castle Rock en New Line Cinema in die rolprentindustrie aktief was.

New Line Cinema is in verskillende terreine aktief: vervaardiging en verspreiding van rolprente, bemarking, tuisvermaak en 'n spesiale divisie wat in 1990 opgerig is, genaamd Fine Line Features, wat gespesialiseerde rolprente (onafhanklike films) vervaardig, nes Fox Searchlight Pictures dit vir 20th Century Fox doen.

In Februarie 2008 is aangekondig dat eienaar Time Warner die bedryf met Warner Bros. saam wil voeg. 'n Groot deel van die 600 werknemers sal afgedank word.

## Divisies 
* New Line Cinema
* New Line Distribution
* Fine Line Features
* New Line Home Entertainment
* New Line International Releasing
* New Line Merchandising/Licensing
* New Line Music
* New Line New Media
* New Line Television
* New Line Theatricals

## Verwysings 
## Eksterne skakels 
* Amptelike webwerf
Pretty Persuasion

***Pretty Persuasion*** is 'n 2005 swartkomedie/satirerolprent oor 'n vyftienjarige skoolmeisie wat 'n valse aanklag van seksuele teistering teen haar dramaonderwyser aanhangig maak. Die rolprent se trefsin is "Wraak ken geen genade." Die rolprent is deur Skander Halim geskryf en deur Marcos Siega geregisseer. Evan Rachel Wood, James Woods en Ron Livingston speel in die film en die rolprent is op 12 Augustus 2005 in VSA-teaters vrygestel.

## Rolverdeling 
*Evan Rachel Wood as Kimberly Joyce
* David T. Wagner as Morgan
* Brent Goldberg as Rick
* Adi Schnall as Randa Azzouni
*Elisabeth Harnois as Brittany Wells
*Stark Sands as Troy
*Jane Krakowski as Emily Klein
* Michael Hitchcock as Headmaster Charles Meyer
*Danny Comden as Roger Nicholl
*Jaime King as Kathy Joyce
*Josh Zuckerman as Josh Horowitz
* James Snyder as Dave Evadsti
*Ron Livingston as Percy Anderson
*Cody McMains as Kenny
*Mike Erwin as Barry
*James Woods as Hank Joyce
* Ira David Wood IV as Martin Stivers
*Selma Blair as Grace Anderson

## Eksterne skakels 
* Internetrolprentdatabasis-profiel 
* Voorprent op YouTube
Dubbelvertoning

regs|duimnael|Plakkate wat 'n dubbelvertoning adverteer.
'n **Dubbelvertoning** is 'n dubbelprogram waarby twee rolprente van 'n rolprentverspreider ná mekaar in die rolprentteater gekyk kan word terwyl slegs een toegangskaartjie gekoop hoef te word. Normaalweg word dubbelvertonings uit 'n A-film met hoë vervaardigingswaarde en 'n (gewoonlik korter) B-film uit die laekostebereik saamgestel, alhoewel daar ook dubbelvertonings was wat net uit B-films bestaan het.
Ewell

duimnael|links|Nonsuch Park in 1905
**Ewell** is 'n dorp en die derde grootste nedersetting in die Engelse graafskap Surrey. Die stad het 'n bevolking van 39,994 in die 2001 sensus gehad. Die dorp is naby die suidelike stadsgrens van Londen geleë. Dorpe in die onmiddellike omgewing sluit Cheam, Chessington, Epsom, Stoneleigh en Tolworth in.
Suid-Afrikaanse algemene verkiesing van 1920

Die **Suid-Afrikaanse parlementsverkiesing van 1920** het op 10 Maart 1920 plaasgevind, en was die eerste verkiesing na die Eerste Wêreldoorlog in die Unie van Suid-Afrika. Die verkiesing is deur die Nasionale Party van generaal J.B.M. Hertzog gewen, maar Hertzog kon nie daarin slaag om 'n kabinet te vorm nie, en Jan Smuts, leier van die Suid-Afrikaanse Party, met ondersteuning van die Engelstalige Unionisteparty, het toe 'n regering gevorm. Later in die jaar het die Unionisteparty uit die regering bedank, en 'n nuwe verkiesing moes gehou word.

## Uitslag 
[duimnael|links|Setels in die [Volksraad van Suid-Afrika na die 1920-verkiesing

]]

## Verwysings
Epsom

duimnael|links|250px|Epsom in 1808

**Epsom** is 'n dorp in die suide van Engeland, in die graafskap Surrey. Met 'n bevolking van 27&nbsp;065 in die 2001 sensus, is die dorp kleiner as Ewell, die grootse dorp in die distrik Epsom en Ewell.
Jack Johnson

**Jack Hody Johnson** (* 18 Mei 1975) is 'n Amerikaanse sanger-liedjieskrywer, musikant, filmmaker en branderplankryer bekend vir sy werk in die sagte rock- en akoestiese musiekgenres. Hy het kommersiële sukses bereik met die vrystelling van sy debuutalbum, *Brushfire Fairytales*, in 2001. Hy het sedertdien vier verdere albums vrygestel, asook 'n aantal EP's. Hy is welbekend vir sy jaarlikse byeenkoms, die Kokua-fees, waar al die gegenereerde inkomste terug in die gemeenskap geploeg word. Hy nooi gewoonlik ander sterre, soos Dave Matthews, om by sy fees op te tree.

## Diskografie 
### Ateljeealbums 
* *Brushfire Fairytales* (2001)
* *On and On* (2003)
* *In Between Dreams* (2005)
* *Sleep Through the Static* (2008)

### Regstreekse albums 
* *En Concert* (2009)

## Verwysings 
## Eksterne skakels 
* Amptelike webwerf 
* MySpace-profiel 
* MusicBrainz-profiel 
* Kitaarbladmusiek by Fretbase.com
Sugarplum Fairy

**Sugarplum Fairy** is 'n musiekgroep vanuit Borlänge, Swede. Sugarplum Fairy is in 1998 deur Victor en Carl Norén en Kristian Gidlun gestig. Die groepslede het die groepsnaam van 'n Beatles-snit, "A Day in the Life", geneem waar John Lennon die liedjie intel deur "sugar-plum-fairy, sugar-plum-fairy" te sê.

Die groep het verskeie demo's vrygestel voordat hulle 'n platekontrak in 2004 met EMI Records losgeslaan het en die EP, *Stay Young*, tot positiewe ontvangs vrygestel het. Hul eerste vollengtealbum, *Young & Armed*, is op 29 September 2004 vrygestel en die eerste enkelsnit daarop was "Sweet Jackie". Die groep het druk deur Swede, Japan en Duitsland getoer en hul debuutalbum in verskillende weergawes in beide Japan en Duitsland vroeg in 2005 vrygestel. Hul tweede vollengteateljeealbum, *First Round First Minute*, wat die treffer "She" bevat, is in 2006 uitgereik.

Die twee sangers in die groep is broers van Gustaf Norén, voorsanger van Mando Diao.

## Diskografie 
* *Young & Armed* (2004)
* *First Round First Minute* (2006)
* *The Wild One* (2008)

## Eksterne skakels 
* Amptelike webwerf  
* Amptelike Duitse webwerf
The Parlotones

**The Parlotones** is 'n Suid-Afrikaanse popgroep wat in Johannesburg gebaseer is. Die groep sing hoofsaaklik in Engels, maar is bekend vir hulle Afrikaanse vertolking van *Lisa se klavier*.

## Groeplede 
Die groep bestaan uit Glen Hodgson (baskitaar, klavier, ondersteunende sang), (hoof kitaar, sleutelbord), Kahn Morbee (hoofsanger, ritmiese kitaar) en Neil Pauw (dromme).

Lêer:Kahn Morbee Parlotones.jpg|Kahn Morbee (2010)
Lêer:Neil Pauw Parlotones.jpg|Neil Pauw (2010)
Lêer:Paul Hodgson Parlotones.jpg|Paul Hodgson (2010)
Lêer:Glenn Hodgson of the Parlotones, Cologne, Germany - 20101026.jpg|Glenn Hodgson (2010)

## Diskografie 
### Albums 
* *Episoda* (2003)
* *Radiocontrolledrobot* (2005)
* *Radiocontrolledrobot* (2007, internasionale vrystelling)
* *A World Next Door to Yours* (2007)
* *Unplugged (CD+DVD Live at the Emperors Palace)* (2008, CD en DVD, regstreeks by Emperor's Palace)
* *Videocontrolledrobot (CD+DVD video compilation)* (2008, CD en DVD, videoversameling)
* *Stardust Galaxies* (2009)
* *Eavesdropping on the Songs of Whales* (2011)
* *Journey Through the Shadows* (2012)
* *Stand Like Giants* (2013)
* *Antiques & Artefacts* (2015)

### EP's 
* *Superstars*
* *Borderline Patrol* (2004)
* *Dragonflies & Astronauts* (2005)

## Eksterne skakels 
* Amptelike webwerf 
* MySpace-profiel 

## Musiekvideo's 
*
OK Go

**OK Go** is 'n musiekgroep vanuit Chicago, Illinois (VSA) wat tans in Los Angeles, Kalifornië (VSA) gebaseer is. Die groep bestaan uit Damian Kulash (voorsang en kitaar), Tim Nordwind (baskitaar en agtergrondsang), Dan Konopka (tromme en perkussie) en Andy Ross (synths, kitaar en agtergrondsang), laasgenoemde wat in 2005 by die groep aangesluit het om Andy Duncan te vervang.

Die oorspronklike lede het OK Go in 1998 gevorm en het twee ateljeealbums vrygestel voordat Duncan die groep verlaat het. Die groep is bekend vir hul ongewone modesin en hul energieke musiekvideo's — veral dié van hul twee suksesvolste enkelsnitte, "A Million Ways" en "Here It Goes Again". Laasgenoemde het 'n Grammy-toekenning vir "Best Short-Form Music Video" in 2007 gewen.

## Diskografie 
* *OK Go* (2002)
* *Oh No* (2005)
* *Of the Blue Colour of the Sky* (2010)
**Hungry Ghosts* (2014)

## Lede 
**Huidig**
* Damian Kulash – hoofsanger, ritme-kitaar, klawerbord, programmering (1998–present)
* Tim Nordwind – baskitaar, klawerbord, agtergrondsanger (1998–present)
* Dan Konopka – tromme, perkussie (1998–present)
* Andy Ross – hoof-kitaar, klawerbord, klavier, agtergrondsanger (2005–present)

**Voormalige**
* Andy Duncan – hoof-kitaar, klawerbord, agtergrondsanger (1998–2005)

**Toer musikante**
* Burleigh Seaver – klawerbord, perkussie (2002)
* Ara Anderson – klawerbord, perkussie, trompet (2002, 2004)
* Tom Brislin – klawerbord, perkussie (2004)
* Jerry Welborn – kitaar, tromme [slegs tydens die groep se pouse]

## Eksterne skakels 
* Amptelike webwerf 
* Amptelike webjoernaal
Randy Newman

**Randall Stuart Newman** (* 28 November 1943) is 'n Amerikaanse sanger-liedjieskrywer, arrangeur, komponis en pianis wat bekend is vir sy bitsige en satiriese popliedjies en vir sy bydraes tot vele rolprentklankbane.

Newman skryf gereeld lirieke vanuit 'n perspektief verwyder van sy eie en gebruik gewoonlik die letterkundige apparaat van 'n onbetroubare verteller. Sy 1972 snit "Sail Away" is byvoorbeeld as 'n slaafhandelaar se toon om slawe te lok, geskryf, terwyl die verteller van "Political Science" 'n Amerikaanse nasionalis is wat oor die wêreldwye ontevredenheid teenoor die VSA kla en 'n brutaal ironiese finale oplossing voorstel. Een van sy grootste treffers, "Short People", is vanuit die perspektief van "'n gek", wat kort mense haat, geskryf. Sedert die 1980's werk Newman hoofsaaklik as 'n rolprentkomponis. Sy rolprentmusiek sluit in *Ragtime*, *Awakenings*, *The Natural*, *Leatherheads*, *James and the Giant Peach*, *Meet the Parents* en *Seabiscuit*. Hy het die musiek tot vyf Disney-Pixar-films geskryf: *Toy Story*, *Toy Story 2*, *Monsters, Inc.* en *Cars*. Hy het onlangs ook die musiek vir *Princess and the Frog* geskryf en sal vir *Toy Story 3* en *Cars 2* vir komponering terugkeer.

Newman het 'n verskeidenheid toekennings gewen, insluitende 'n Academy-toekenning, twee Emmy-toekennings, vier Grammy-toekennings en die Governer-toekenning van die Recording Academy. Newman is in 2002 in die Songwriters Hall of Fame opgeneem en in 2006 is hy as 'n Disney Legend aangewys.

## Verwysings 
## Eksterne skakels 
* Amptelike webwerf 
* Internetrolprentdatabasis-profiel 
* Songwriters Hall of Fame-inskrywing  
* Newman oor die Kuns van Liedskryf